**ԱՄՓՈՓԱԹԵՐԹ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ՆԱԽԱՐԱՐՈՒԹՅՈՒՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
|  հ/հ | Առաջարկության հեղինակը, գրության ամսաթիվը և համարը | Առարկություն, առաջարկության բովանդակությունը | Եզրակացություն | Կատարված փոփոխությունները |
| 1. | ՀՀ ֆինանսների նախարարություն11.02.2020 թ. թիվ 01/11-4/1754-2020  | ՀՀ ֆինանսների նախարարությունն ուսումնասիրել է ««Հայաստանի Հանրապետության աշխատանքային օրենսգրքում լրացումներ և փոփոխություններ կատարելու մասին» Հայաստանի Հանրապետության օրենքում փոփոխություն և լրացումներ կատարելու մասին» ՀՀ օրենքի նախագիծը և հայտնում է, որ դիտողություններ և առաջարկություններ չունի: | Ընդունվել է ի գիտություն:  |  |
| 2. | Արդարադատության նախարարություն19.03.2020 թ. թիվ 01/27.2/4751-2020 | Ի պատասխան Ձեր 2020 թվականի փետրվարի 17-ի թիվ ԶԲ/ԱԳ-4/4096-2020 գրության՝ կից ներկայացնում ենք «Հայաստանի Հանրապետության աշխատանքային օրենսգրքում փոփոխություններ և լրացումներ կատարելու մասին» Հայաստանի Հանրապետության օրենքի նախագծի վերաբերյալ ՀՀ արդարադատության նախարարության պետական փորձագիտական եզրակացությունը: |  |  |
|  |  | **1.**Նախագծով սահմանվում է, որ սույն հոդվածի 2.1-ին մասով նշված ժամկետներում աշխատանքային գրքույկները չներկայացրած գործատուների վրա գրքույկները ներկայացնելու *պարտականությունը կարող է դրվել դատական կարգով*: Այս կապակցությամբ նախ հարկ է նշել, որ օրենքի նախագծով այդ պարտականությունն արդեն իսկ դրվում է: Հետևաբար, դատական կարգով պարտականություն դնելու անհրաժեշտություն չկա:Բացի այդ, տվյալ դեպքում խիստ անորոշ է, թե ով պետք է հայց ներկայացնի գործատուի դեմ, և որ դատարանում պետք է քննվի գործը: Ընդ որում, կարևոր է նշել, որ նշված իրավահարաբերությունն իր բնույթով հանրային է, այսինքն՝ ենթադրաբար գործը պետք է քննվեր ՀՀ վարչական դատարանում: Այդուհանդերձ, առաջարկվող կարգավորումը համադրելով ՀՀ վարչական դատավարության օրենսգրքի կարգավորումների հետ՝ կարող ենք արձանագրել, որ առաջարկվող կարգավորումը չի համապատասխանում ՀՀ վարչական դատավարության օրենսգրքով սահմանված հայցատեսակներից որևէ մեկին:Ուստիև գտնում ենք, որ այս մասով նախագիծն ունի լրամշակման կարիք: | Առաջարկությունն ընդունվել է ի գիտություն | Նախագիծը լրամշակվել է: Նախագծում նշված պարտականությունների չկատարման դեպքում համապատասխան հայց պետք է ներկայացնի լիազոր մարմինը՝ Սոցիալական ապահովության ծառայությունը՝ ՀՀ վարչական դատավարության օրենսգրքով սահմանված կարգով: Ընդ որում, Ծառայությունը կարող է՝ աշխատանքային գրքույկները ներկայացնելը պարտադրելու մասին պահանջ ներկայացնել դատարան ընդդեմ գործատուների, եթե նման իրավակարգավորում նախատեսված լինի ՀՀ օրենքով (ՀՀ վարչական դատավարության օրենսգրքի 3-րդ հոդվածի 2-րդ մասի 2-րդ կետով):  |
|  |  | **2.**Միաժամանակ իրավական որոշակիության ապահովման նպատակով Նախագծով լրացվող 2.1 մասում անհրաժեշտ է հստակեցնել 2020 թվականի համապատասխան ամիսը և ամսաթիվը: | Առաջարկությունն ընդունվել է | Նախագծում կատարվել են համապատասխան փոփոխությունները |

**ՆԱԽԱՐԱՐ**